Pulkveža Brieža iela (Rīga)

**Pulkveža Brieža iela** ir Rīgas iela, Ziemeļu rajonā, Centra, Pētersalas-Andrejsalas, Skanstes apkaimēs. Pulkveža Frīdriha Brieža vārdā nosauktā iela sākas krustojumā ar Kalpaka bulvāri, Elizabetes un Strēlnieku ielām un beidzas krustojumā ar Pētersalas ielu un Ganību dambi. Pulkveža Brieža ielas kopējais garums ir 1010 metri. Tā sastāv no 4 braukšanas joslām ar asfalta segumu, kuras ielas posmā no Hanzas ielas līdz Pētersalas ielai ir atdalītas.

## Vēsture
thumb|315px|1847. gadā dibinātās A. Volfšmita fabrikas ēkas pie Hanzas ielas krustojuma (daļēji saglabājušās)
thumb|315px|Fabrikas ēkas pie Hanzas ielas krustojuma mūsdienās
Ielas pamatā ir 16. gadsimtā izbūvētais dambis, kas gāja caur pilsētas ganībām Sarkandaugavas virzienā, ietverot arī tagadējo Ganību dambi. Pirmoreiz avotos parādās kā **Ganību dambis** (). 1846. gadā Rīgas adrešu grāmatā iela minēta ar nosaukumu **Ganību dambja iela** (*Weidendammstrasse*), 1861. gadā — ar nosaukumu **1. Ganību dambja iela** (*I Weidendammstrasse*). 1885. gadā pārdēvēta par **1. Ganību dambi** (*Der Erste Weidendamm*), 1923. gadā pārdēvēta par **Pulkveža Brieža ielu**.

Padomju okupācijas laikā no 1940. gada tā bija kā **[[Jakovs Sverdlovs|Sverdlova]] iela**, vācu okupācijas laikā no 1941. gada augusta kā Ganību dambis (*Weidendamm*), tad **Kalpaka iela** (*Kalpakstrasse*, kopā ar Ganību dambi), no 1942. gada aprīļa kā **1. Ganību dambis** (*I Weidendamm*). 1990. gadā atjaunots nosaukums **I Ganību dambis**, bet 1995. gadā atjaunots nosaukums Pulkveža Brieža iela.

1998. gada 28. augustā pie Rīgas 13. vidusskolas Pulkveža Brieža ielā 25 atklāts piemineklis Frīdriham Briedim (tēlnieks Oļegs Skarainis).

## Ielas raksturojums
Pulkveža Brieža iela ir 1010 metrus gara iela Centra, Pētersalas-Andrejsalas un Skanstes apkaimēs ar asfalta segumu. Tā sākas krustojumā ar Kalpaka bulvāri, Elizabetes un Strēlnieku ielām (var teikt, ka Pulkveža Brieža iela ir Kalpaka bulvāra turpinājums). Iela visā tās garumā virzās ziemeļu virzienā. Pulkveža Brieža ielas sākumdaļa (līdz Hanzas ielai) atrodas Klusajā centrā. Aiz krustojuma ar Hanzas ielu braukšanas joslas ir atdalītas un ielas pārnumuru pusē atrodas 21. gadsimta 2. desmitgadē celta darījumu apbūve (agrāk šajā teritorijā atradās Rīgas Preču stacija). Pulkveža Brieža iela beidzas krustojumā ar Pētersalas ielu un Ganību dambi, kas ir ielas turpinājums. Turpat ielas galā nepārnumuru pusē atrodas 1., 19. un 24. trolejbusu maršruta galapunkts "Pētersalas iela".

## Ielu savienojumi
Pulkveža Brieža iela ir savienota ar šādām ielām:
* Kalpaka bulvāris
* Elizabetes iela
* Strēlnieku iela
* Mednieku iela (T veida krustojums)
* Dzirnavu iela (T veida krustojums)
* Hanzas iela
* Martas Staņas iela
* Pētersalas iela
* Ganību dambis

## Ievērojamas ēkas
* Pulkveža Brieža ielā 12 atrodas AS "Latvenergo" galvenais birojs.
* Pulkveža Brieža ielā 25 atrodas Rīgas 13. vidusskola. Ēka celta 1951. gadā, arhitekts Alfrēds Pūpols.
* Pulkveža Brieža ielā 27 atrodas agrākās Ādolfa Volfšmita rauga un spirta rūpnīcas pārvaldes ēka ar Volfšmitu ģerboni.
* Pulkveža Brieža ielā 47 atrodas 1. un 19. trolejbusu maršrutu galapunkts "Pētersala".

## Skatīt arī
* Centrs
* Pētersala-Andrejsala
* Skanste

## Atsauces